Document ID: 32003R1185

Reference:
EUR-Lex - 32003R1185 - DA
Avis juridique important
|
32003R1185
Rådets forordning (EF) nr. 1185/2003 af 26. juni 2003 om fjernelse af hajfinner om bord på fartøjer
EU-Tidende nr. L 167 af 04/07/2003 s. 0001 - 0003
Rådets forordning (EF) nr. 1185/2003af 26. juni 2003om fjernelse af hajfinner om bord på fartøjerRÅDET FOR DEN EUROPÆISKE UNION HAR -under henvisning til traktaten om oprettelse af Det Europæiske Fællesskab, særlig artikel 37,under henvisning til forslag fra Kommissionen(1),under henvisning til udtalelse fra Europa-Parlamentet(2), ogud fra følgende betragtninger:(1) Ifølge Rådets forordning (EF) nr. 2371/2002 af 20. december 2002 om bevarelse og bæredygtig udnyttelse af fiskeressourcerne som led i den fælles fiskeripolitik(3) skal den fælles fiskeripolitik sikre, at de levende akvatiske ressourcer udnyttes på en økonomisk, miljømæssigt og socialt bæredygtig måde, og Rådet træffer EF-foranstaltninger for adgang til farvande og ressourcer og for bæredygtigt fiskeri.(2) Fisk, der tilhører den systematiske enhed Elasmobranchii, som omfatter hajer, skader, rokker og lignende arter, er meget sårbare over for befiskning på grund af de særlige karakteristika ved deres livscyklus. De fleste af disse arter fanges ofte som bifangst i EF-fiskeriet efter andre mere værdifulde arter.(3) Ifølge den foreliggende videnskabelige viden, der hovedsagelig er baseret på undersøgelsen af fangstrater, er mange hajbestande alvorligt truet.(4) Indtil der foreligger mere viden om hajernes populationsdynamik og deres reaktion på befiskning, som gør det muligt at udarbejde hensigtsmæssige og omfattende forvaltningsplaner, vil alle foranstaltninger, der forhindrer udvikling af ubæredygtige metoder eller resulterer i en begrænsning af befiskningen af hajer, have positiv indflydelse på deres bevarelse.(5) Brugen af "finning" af hajer, hvor finnerne fjernes fra hajerne og resten af hajen atter kastes over bord, kan øge dødeligheden hos hajer i et sådant omfang, at mange hajbestande decimeres, og deres fremtidige bæredygtighed trues.(6) Der er et akut behov for foranstaltninger, som begrænser eller forhindrer yderligere udvikling af brugen af "finning" af hajer, og fjernelse af hajfinner om bord på fartøjer bør derfor forbydes. På grund af de praktiske problemer med at identificere arter ud fra de fjernede finner bør dette forbud gælde for alle Elasmobranchii med undtagelse af rokker.(7) Fjernelse af finner fra døde hajer om bord kan dog tillades, hvis det sker for at udnytte alle dele af hajkroppen mere effektivt ved særskilt forarbejdning om bord af finner og de øvrige dele af hajerne. I dette tilfælde bør flagmedlemsstaterne udstede og forvalte en særlig fiskeritilladelse med dertil knyttede betingelser i henhold til forordning (EF) nr. 1627/94 af 27. juni 1994 om generelle bestemmelser for de særlige fiskeritilladelser(4).(8) For at sikre at alle resterende dele af hajerne beholdes om bord, efter at finnerne er fjernet, bør fartøjsførere, som har en gyldig særlig fiskeritilladelse, føre fortegnelser over mængden af hajfinner og de øvrige dele af hajerne efter udtagning af indvolde og afskæring af hovederne. Disse fortegnelser bør indføres i logbogen i henhold til Rådets forordning (EØF) nr. 2847/93 af 12. oktober 1993 om indførelse af en kontrolordning under den fælles fiskeripolitik(5) eller i givet fald i et særligt register.(9) Problemerne som følge af brugen af "finning" af hajer gør sig også gældende uden for EF-farvande. Fællesskabets indsats for bestandenes bevarelse bør være den samme i alle farvande. Denne forordning bør derfor gælde for alle EF-fartøjer.(10) I overensstemmelse med proportionalitetsprincippet er det nødvendigt og relevant at fastsætte regler for fjernelse af hajfinner om bord på fartøjer af hensyn til bevarelsen af hajbestandene. Denne forordning er ikke mere vidtgående, end hvad der er nødvendigt for at opfylde målene i henhold til traktatens artikel 5, stk. 3 -UDSTEDT FØLGENDE FORORDNING:Artikel 1AnvendelsesområdeDenne forordning gælder for fjernelse af hajfinner, medføring, omladning og landing af hajer eller hajfinner:1) for fartøjer i farvande under medlemsstaternes højhedsområde eller jurisdiktion2) for fartøjer, der fører en medlemsstats flag eller er registreret i en medlemsstat, i andre farvande.Artikel 2DefinitionerI denne forordning forstås ved:1) "hajfinner": alle finner på hajer, inklusive halefinner, men eksklusive brystfinner på rokker, som er en del af rokkevingerne2) "haj": enhver fisk af den systematiske enhed Elasmobranchii3) "særlig fiskeritilladelse": en forudgående fiskeritilladelse, som udstedes og forvaltes i henhold til forordning (EF) nr. 1627/94.Artikel 3Forbud1. Det er forbudt at fjerne hajfinner om bord på fartøjer og at medføre, omlade eller lande hajfinner.2. Hajfinner, der er fjernet, medført, omladet eller landet i modstrid med denne forordning, må ikke købes, udbydes til salg eller sælges.Artikel 4Undtagelsesbestemmelse og dertil knyttede betingelser1. Som undtagelse fra artikel 3, stk. 1, og på de i stk. 2, 3, 4 og 5 fastsatte betingelser kan fartøjer med en særlig fiskeritilladelse fjerne hajfinner fra døde hajer om bord og medføre, omlade eller lande hajfinner.2. En sådan særlig fiskeritilladelse må kun udstedes til fiskerfartøjer, hvis det er godtgjort, at de kan udnytte alle dele af hajkroppe, og hvis det er dokumenteret, at det er nødvendigt at forarbejde hajfinnerne og de øvrige dele af hajerne om bord.3. Hajerne må ikke kastes over bord igen efter fjernelse af finnerne, medmindre der er tale om rester fra den grundlæggende forarbejdning, som f.eks. afskæring af hoveder, udtagning af indvolde og flåning.4. Vægten af de finner, der beholdes fra fangsten, må aldrig overstige den teoretiske vægt af de finner, der svarer til de øvrige dele af hajerne, der befinder sig om bord, omlades eller landes.5. Med henblik på at kontrollere anvendelsen af stk. 4 fastsætter medlemsstaterne den teoretiske sammenhæng mellem finnernes og hajkroppenes vægt under hensyn til fiskeritypen, artssammensætningen og forarbejdnings- og oplagringstypen. Finnernes teoretiske vægt må i intet tilfælde overstige 5 % af hajfangstens levende vægt.Artikel 5Fortegnelser1. Fartøjsførere, der har en gyldig særlig fiskeritilladelse, skal føre fortegnelser over vægten af hajfinner og de øvrige dele af hajerne, som medføres og omlades eller landes.Disse fortegnelser skal i givet fald indføres i logbogen i henhold til artikel 6, stk. 1, i forordning (EØF) nr. 2847/93. For de fartøjer, som ikke er undergivet bestemmelserne i artikel 6, stk. 1, i nævnte forordning, skal disse fortegnelser føres i et særligt register, som stilles til rådighed af den kompetente myndighed, der udsteder den særlige fiskeritilladelse.Hvis fangsten af hajer ikke landes samlet, skal fartøjsførerne supplere indførslerne i logbogen med fyldestgørende dokumentation vedrørende landing, omladning og salg af hajfinner eller øvrige dele af hajerne.Medlemsstaterne fastsætter, hvilken form for dokumentation der anses for at være fyldestgørende i denne forbindelse, og kontrollerer systematisk logbogsindførslerne.2. For lette havnemyndighedernes kontrol af landingerne og udstedelsen af den dokumentation, der er nævnt i stk. 1, skal fartøjsførere eller deres repræsentanter, der har en gyldig særlig fiskeritilladelse, og som agter at lande hajfinner eller øvrige dele af hajerne uden for Fællesskabets havne, mindst 72 timer før den forventede ankomst til havnen give flagstatens myndigheder og de kompetente myndigheder i den stat, hvis havne eller landingssteder de ønsker at benytte, meddelelse om de ombordværende fangster, de fangster, der påtænkes landet, og tidspunktet for ankomsten til havnen.Artikel 6Rapporter og revision1. Senest den 1. maj skal medlemsstaterne sende Kommissionen en detaljeret rapport om denne forordnings gennemførelse det foregående år. Rapporten skal beskrive overvågningen af fartøjers overensstemmelse med kravene i artikel 3, 4 og 5 og skal navnlig udførligt angive antallet af udstedte særlige fiskeritilladelser, den tekniske baggrund for fastlæggelsen af den teoretiske sammenhæng mellem finnernes og hajkroppenes vægt samt den dokumentation, der anses for fyldestgørende med hensyn til overvågning af adskilte landinger af finner og kroppe.2. Efter medlemsstaternes forelæggelse skal Kommissionen senest den 1. januar 2006 over for Europa-Parlamentet og Rådet redegøre for, hvordan denne forordning fungerer, samt for den internationale udvikling på området, og forelægger samtidig ændringsforslag til denne forordning, hvis det er relevant. Hvis de foreslåede ændringsforslag berører den teoretiske sammenhæng mellem finnernes og hajkroppenes vægt, skal disse ændringsforslag stilles på baggrund af en udtalelse fra Den Videnskabelige, Tekniske og Økonomiske Fiskerikomité.Artikel 7IkrafttrædelseDenne forordning træder i kraft 60 dage efter offentliggørelsen i Den Europæiske Unions Tidende.Denne forordning er bindende i alle enkeltheder og gælder umiddelbart i hver medlemsstat.Udfærdiget i Luxembourg, den 26. juni 2003.På Rådets vegneG. DrysFormand(1) EFT C 331 E af 31.12.2002, s. 121.(2) Udtalelse af 27.3.2003 (endnu ikke offentliggjort i EUT).(3) EFT L 358 af 31.12.2002, s. 59.(4) EFT L 171 af 6.7.1994, s. 7.(5) EFT L 261 af 20.10.1993, s. 1. Forordningen er senest ændret ved forordning (EF) nr. 806/2003 (EUT L 122 af 16.5.2003, s. 1).

Summary:
Fjernelse af hajfinner
Fjernelse af hajfinner
 
RESUMÉ AF:
Forordning (EF) nr. 1185/2003 om fjernelse af hajfinner om bord på fartøjer
HVAD ER FORMÅLET MED FORORDNINGEN?
Den har til formål at forbyde »finning« af hajer, hvor finnen fjernes fra hajen og resten af hajen atter kastes over bord. Forordningen blev ændret ved forordning (EU) nr. 605/2013, som fjerner undtagelser til forbuddet.
HOVEDPUNKTER
Anvendelsesområde
Forordningen gælder for:alle fiskerfartøjer, som fisker i EU-farvande EU-fartøjer, der fisker uden for disse farvande, som er under EU-landenes højhedsområde.Den forbyder:fjernelse af hajfinner* om bord på fartøjer samt medføring, omladning* eller landing køb eller salg af hajfinner, der er fjernet, medført, omladet eller landet i modstrid med denne forordning.Forbuddet gælder fisk, der tilhører den systematiske enhed Elasmobranchii (som omfatter hajer, skader, rokker og lignende arter), med undtagelse af fjernelse af rokkevinger.
Betingelser
For at lette opbevaringen om bord må finner skæres delvist igennem og foldes ind mod kroppen, men må ikke fjernes fra kroppen inden landing.
Rapportering
Ifølge denne forordning skal det land, under hvis flag fartøjet fisker, i overensstemmelse med EU’s fiskerikontrolsystem sende Europa-Kommissionen en årlig rapport om overholdelse af denne forordning. Rapporten skal indeholde:antallet af hajlandinger antallet af samt dato og sted for gennemførte kontroller antallet og typen af påviste tilfælde af manglende overholdelse, herunder fuldstændig identifikation af de(n) pågældende fartøj(er), og de sanktioner, der er anvendt i hvert enkelt tilfælde af manglende overholdelse de samlede landinger fordelt på art (vægt/antal) og på havn.I 2016 offentliggjorde Kommissionen en rapport om gennemførelsen af forordningen efter ændringen i 2013 og om den internationale udvikling på området.
HVORNÅR GÆLDER FORORDNINGEN FRA?
Den trådte i kraft den 2. september 2003.
BAGGRUND
EU’s fiskerikontrolsystem (Europa-Kommissionen).
VIGTIGE BEGREBER
Hajfinner: alle finner på hajer, inklusive halefinner, men eksklusive brystfinner på rokker, som er en del af rokkevingerne.
Omladning: overførsel af en fangst fra et mindre fiskerfartøj til et større, som så inkorporerer den i et større parti til afsendelse.
HOVEDDOKUMENT
Rådets forordning (EF) nr. 1185/2003 af 26. juni 2003 om fjernelse af hajfinner om bord på fartøjer (EFT L 167 af 4.7.2003, s. 1-3).
Efterfølgende ændringer af forordning (EF) nr. 1185/2003 er indarbejdet i grundteksten. Denne konsoliderede udgave har ingen retsvirkning.
TILHØRENDE DOKUMENT
Rapport fra Kommissionen til Europa-Parlamentet og Rådet om gennemførelsen af Rådets forordning (EF) nr. 1185/2003 om fjernelse af hajfinner om bord på fartøjer som ændret ved forordning (EU) nr. 605/2013 og om den internationale udvikling på området (COM(2016) 207 final af 15.4.2016).
seneste ajourføring 20.09.2019